Sellal kui meil feissbukis ilgutakse, et peaks looma virtuaalse kommuuni "Usume Strauss-Kahni" (nagu usuti Veerpalu, jõuluvana ja Getter Jaanit), on prantslased selgelt väljendanud, et peavad IMF-i juhti vandenõu ohvriks (PM).    Pole saladus, et vägistamissüüdistusi kasutatakse sageli soovimatu mõjujõu saavutanud isikute diskrediteerimiseks ning tõendada  neid on raske. Julian Assange, kelle vikilekked USA-le arusaadavalt üleüldse ei meeldinud, maadleb samasuguse süüdistusega (loe  siit,  siit ja  siit).    Kuidas lugu päriselt oli, kes seda teab, aga prantslased - sotsialistid vähemasti - on valmis  Strauss-Kahni eest barrikaadidele viskuma. Sellegipoolest tuleb luksusega harjunud mehel vähemasti mõnda aega teist elustiili proovida. Ega sotsialist muidu õige sotsialist ei olegi, kui pole kas või natukene kinni istunud.